# Camaleó

### De Viquipèdia

Camaleó
Chamaeleo pardalis
Classificació científica

Regne: | Animalia
Fílum: | Chordata
Classe: | Reptilia
Ordre: | Squamata
Subordre: | Sauria
Família: | Chamaeleonidae
Gènere: | Chamaeleo Laurenti, 1768

Espècies
vegeu text

El camaleó és el nom comú de diverses espècies de rèptils saures de la família dels camaleòntids, englobades en el gènere Chamaeleo.

És conegut per la seva capacitat de canviar de color (mimetisme), quan es senten amenaçats i en resposta a canvis de temperatura, llum, color i altres alteracions ambientals. Aquest canvi de color és degut a l'acció d'hormones que afecten a unes cèl·lules pigmentàries especials presents a la pell. No obstant això, els camaleons no sempre canvien de color per adaptar-se al medi que els envolta.

Viuen generalment als arbres i s'alimenten d'insectes utilitzant una llengua molt llarga i enganxosa que projecten cap a l'exterior. Algunes espècies grans també cacen vertebrats com ara ratolins. De la rosada dipositada sobre les fulles dels arbres obtenen l'aigua que necessiten.

Tenen un cos comprimit lateralment amb potes llargues i primes i els seus dits estan dividits en dos grups de dos i tres dits que els hi permeten agafar les branques, en comptes d'aferrar-se a elles. També la seva cua, llarga i corbada, és prènsil. Molts camaleons tenen el cap gran i els mascles poden arribar a tenir fins a tres banyes, que de vegades utilitzen pel combat. El camaleó té el coll curt i de mobilitat limitada, cosa que supleix amb els seus ulls grans que pot moure en moltes direccions de forma independent l'un de l'altre. No té timpans auditius externs. La seva longitud oscil·la entre pocs centímetres fins a 63 cm, aproximadament.

La majoria de les espècies són vivípares i ponen entre 30 i 40 ous amb closca semitransparent, que són enterrats per la femella. El període d'incubació dels ous varia segons l'espècie i pot oscil·lar d'entre 2-3 mesos fins a 9 mesos. Algunes espècies de l'Àfrica del sud i de les regions muntanyoses de l'Àfrica oriental són ovovivípares.

A la Península Ibèrica només hi viu el camaleó comú (Chamaeleo chamaeleon) que actualment es troba en perill d'extinció. Altres llocs del món on es poden trobar camaleons són: Àfrica, algunes illes del Mediterrani, Madagascar, l'Índia, Sri Lanka i les illes Seychelles.

## [edita] Espècies

- Chamaeleo affinis
- Chamaeleo africanus
- Chamaeleo anchietae
- Chamaeleo arabicus
- Chamaeleo balebicornatus
- Chamaeleo bitaeniatus
- Chamaeleo calcaricarens
- Chamaeleo calyptratus
- Chamaeleo camerunensis
- Chamaeleo chamaeleon
- Chamaeleo chapini
- Chamaeleo conirostratus
- Chamaeleo cristatus
- Chamaeleo deremensis
- Chamaeleo dilepis
- Chamaeleo eisentrauti
- Chamaeleo ellioti
- Chamaeleo etiennei
- Chamaeleo feae
- Chamaeleo fuelleborni
- Chamaeleo goetzei
- Chamaeleo gracilis
- Chamaeleo harennae
- Chamaeleo hoehnelii
- Chamaeleo incornutus
- Chamaeleo ituriensis
- Chamaeleo jacksonii
- Chamaeleo johnstoni
- Chamaeleo kinetensis
- Chamaeleo laevigatus
- Chamaeleo laterispinis
- Chamaeleo marsabitensis
- Chamaeleo melleri
- Chamaeleo monachus
- Chamaeleo montium
- Chamaeleo namaquensis
- Chamaeleo oweni
- Chamaeleo pardalis
- Chamaeleo pfefferi
- Chamaeleo quadricornis
- Chamaeleo quilensis
- Chamaeleo roperi
- Chamaeleo rudis
- Chamaeleo ruspolii
- Chamaeleo schoutedeni
- Chamaeleo schubotzi
- Chamaeleo senegalensis
- Chamaeleo sternfeldi
- Chamaeleo tempeli
- Chamaeleo tremperi
- Chamaeleo werneri
- Chamaeleo wiedersheimi
- Chamaeleo zeylanicus

| A Wikimedia Commons hi ha contingut multimèdia relatiu a: Camaleó

Obtingut de "http://ca.wikipedia.org../../../c/a/m/Camale%C3%B3.html"

Categoria: Escamosos

##### Views

- Article
- Discussió
- Revisió actual

##### Cerca

##### En altres llengües

- Français
- עברית
- Nederlands